Tadbirkorlik subyektlarining O‘zbekiston Respublikasi Transport vazirligida temir yo‘l transporti sohasida ruxsat berish tartib-taomillaridan o‘tishi tartibi to‘g‘risidagi nizomlarni tasdiqlash haqida

“Tadbirkorlik faoliyati sohasidagi ruxsat berish tartib-taomillari to‘g‘risida”gi O‘zbekiston Respublikasi Qonunini ijro etish yuzasidan va O‘zbekiston Respublikasi Vazirlar Mahkamasining “Tadbirkorlik faoliyati sohasidagi ruxsat berish tartib-taomillari to‘g‘risida”gi O‘zbekiston Respublikasi Qonunini amalga oshirish chora-tadbirlari to‘g‘risida” 2013-yil 15-avgustdagi 225-son qaroriga muvofiq, shuningdek temir yo‘l transporti sohasida tadbirkorlik subyektlarining ruxsat berish tartib-taomillaridan o‘tishining yagona tartibini belgilash maqsadida Vazirlar Mahkamasi qaror qiladi: 
 1. Quyidagilar:
 Harakatlanadigan tarkibning umumiy foydalaniladigan temir yo‘llarga chiqishi uchun ruxsat berish tartib-taomillaridan o‘tish tartibi to‘g‘risidagi nizom 1-ilovaga* muvofiq;
 Temir yo‘l shoxobcha yo‘llarini qurish va rekonstruksiya qilishda ruxsat berish tartib-taomillaridan o‘tish tartibi to‘g‘risidagi nizom 2-ilovaga* muvofiq tasdiqlansin.
 2. Vazirliklar, davlat qo‘mitalari va idoralar bir oy muddatda o‘zlari tomonidan qabul qilingan normativ-huquqiy hujjatlarni ushbu qarorga muvofiqlashtirsinlar.
 3. “O‘zbekiston temir yo‘llari” davlat-aksiyadorlik kompaniyasi bir oy muddatda ushbu qarorning maqsadlari, mazmuni va amaliy ahamiyati tadbirkorlik subyektlari orasida keng yoritilishi yuzasidan tadbirlar tashkil etilishi va o‘tkazilishini ta’minlasin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.I.Zakirov zimmasiga yuklansin.